Северна Ирска до сада ниједном није успела да се квалификује на завршни турнир Европског првенства. Упркос чињеници да су у квалификацијама за Европско првенство 1984. победили бившу Западну Немачку 1-0 и код куће и у гостима. Недавно је Дејвид Хили оборио рекорд по броју постигнутих голова у квалификацијама за европско првенство (дотадашњи рекорд држао је Давор Шукер из Хрватске) постигавши укупно 13 голова у неуспешном покушају Северне Ирске да се квалификује на Европско првенство 2008. Хили је три гола постигао против Шпаније, два против Шведске, пет против Лихтенштајна и један против Данске, Литваније и Исланда. Он је такође постао једини играч који је успео да постигне два хеттрика за Северну Ирску. Он је пре тога био један од тројице ирских играча који су постигли хеттрик, остала двојица су била Џорџ Бест и Колин Кларк.